google/wiki40b huggingface dataset:
Strč prst skrz krk

Strč prst skrz krk (IPA: [str̩tʃ pr̩st skr̩s kr̩k]; uttalt ) er en tsjekkisk og slovakisk tungekrøll som betyr «stikk fingeren gjennom halsen».
Setningen er kjent for å være helt uten vokaler, men likevel gi mening syntaktisk og semantisk sett. Alle stavelsene i setningen har en rulle-r som kjerne, som er vanlig i flere slaviske språk. Setningen brukes som et eksempel i læring av tsjekkisk og slovakisk, som bevis på at vokalløse ord og setninger kan dukke opp i vanlig tale. Både tsjekkisk og slovakisk har flere ord som ikke har vokaler. I tillegg har språket to lyder som kan fungere som kjerne i en stavelse; den andre er /l/. I tsjekkisk kan også /m/ fungere som kjerne. Det finnes derfor flere på tsjekkisk som ikke har vokaler, blant annet čtvrt (en kvart) og mlž (musling).
Det finnes flere andre eksempelsetninger på tsjekkisk og slovakisk som ikke har vokaler, noen som er betydelig lengre enn «Strč prst skrz krk». For eksempel finnes «Škrt plch z mlh Brd pln skvrn z mrv prv hrd scvrnkl z brzd skrz trs chrp v krs vrb mls mrch srn čtvrthrst zrn» som eksempel.
Frasen er mottoet til La Distinction.
South of Boredom

South of Boredom er et musikkalbum med Beezewax, utgitt i 1999.
Norgesglass

Norgesglass er et fellesnavn på glasskrukker for hermetisering, sylting og annen konservering. Krukken har gjenger, glasslokk, gummipakning og en gjenget aluminiumsring som skrus til og presser lokket fast ned mot pakningen og gjør krukken lufttett. Når krukken fylles med varmt syltetøy, vil det skapes undertrykk under avkjøling slik at tettingen blir enda bedre. Innholdet kan også beskyttes mot påvirkning med å legge på et lokk av smeltet voks. Norgesglasset revolusjonerte lagring av mat i Norge.
Definisjonen på typen er «Norgesglasset», produsert fra ca. 1902 til 1978.
I 1898 ble de gamle norske glassverkene reorganisert under AS Christiania Glasmagasin. På Høvik ble det bygget ny ovn til presset bruksglas, Hurdal Glassverk var allerede lagt ned som vindusglassverk i 1895 og Drammen Glassverk var kjøpt opp i 1893 for å dekke opp for nedleggelsen av Hurdal. Ingeniør Arne Ulstrup ble ansatt som ny direktør på Høvik Glassverk. 
Før han tiltrådte stillingen, reiste han rundt i USA for å lære om amerikansk glassindustri. Han tok med seg en rekke modeller hjem, blant annet et sylteglass av typen Kilner Jar. Etter noen endringer i lokkonstruksjonen av Hans Berg ble sylteglassene satt i produksjon, trolig på Høvik Glassverk. På grunn av store lagervolum og overproduksjon av vindusglass ble sylteglassproduksjon flyttet til Drammen Glassverk for å utnytte produksjonskapasiteten til anlegget. Dette ble en stor suksess og allerede i 1908 ble det produsert over 100 000 av sylteglasset «Norge» på Drammen Glassverk.
I Aftenposten omtales sylteglasset «Norge» første gang i en reklamerubrikk i juni 1906. 
Produksjonen ble i 1948 satt bort på lisensproduksjon hos flaske- og emballasjeglassverket Moss Glassverk, der norgesglass ble produsert frem til 1978. Glasset finnes i minst seks forskjellige størrelser og er produsert i om lag 75 millioner eksemplarer.
Norgesglasset ble relansert i 2014 med endret lokkfunksjon i en serie «Norge»-produkter fra Hadeland Glassverk og Porsgrund Porselensfabrikk.

Kilner jar

Oppfinnelsen ble tatt fra det engelske Kilner jar oppfunnet av Kilner-familien og produsert av John Kilner & Co, i Yorkshire.
Caleb Kilner oppfant Kilner jar. Sønnen John Kilner lagde selskapet John Kilner & Co glass company i 1842 og produserte mengder av glasset. Glassene ble kopiert og produsert av andre, og forretningsvirksomheten til Kilner-familien ble slått konkurs i 1937.
Svenska Akademiens nordiske pris

Svenska Akademiens nordiske pris (Svensk navn: Svenska Akademiens nordiska pris) er en svensk  pris som ble innstiftet i forbindelse med Svenska Akademiens 200-årsjubileum i 1986 og midlene kommer fra Karin og Karl Ragnar Gierows donasjonsfond. Prisen omtales ofte som den "lille Nobel-prisen". Prisen deles ut til mottakere fra de nordiske landene, som har gjort en betydningsfull innsats innen noen av Akademiets virksomhets- eller interesseområder. Prisen er på 400 000 SEK (2015).
Dolores Claiborne (film)

Handling

Den gamle damen Vera Donovan (Judy Parfitt) blir funnet død, og husholdersken Dolores Claiborne (Kathy Bates) blir pågrepet for drapet. Dolores' datter Selena (Jennifer Jason Leigh) vender motvillig tilbake til hjembyen for å hjelpe sin mor. Veras død vekker en rekke fortrengte følelser og minner.
Ray Donovan

Handling

Irsk-amerikaneren Ray Donovan, opprinnelig fra Syd-Boston, jobber for de rike og berømte i Los Angeles som «fixer»; en person som organiserer bestikkelser, trusler og lignende for å sikre et bestemt utfall i en vanskelig situasjon. Ray opplever selv å havne i problemer når hans far, Mickey, uventet løslates fra fengsel og FBI forsøker å få has på Ray og hans medarbeidere.
Laura (What's He Got That I Ain't Got)

«Laura (What's He Got That I Ain't Got)» er en amerikansk sang, skrevet av countrysanger Leon Ashley og Margie Singleton. Ashley spilte den selv inn i 1967 og ble utgitt av hans eget plateselskap, Ashley Records. Sangen ble hans eneste nummer én-single i september samme år. Frankie Laine og Brook Benton tok coverversjoner til pop- og Adult Contemporary-listene samme år, mens Claude King, Marty Robbins og Kenny Rogers hadde versjonene sine på countrylisten.

Bakgrunn

Singler med Ashley hadde tidligere blitt utgitt på platemerkene, Goldband og Imperial, men ingen av hans singler var suksessfulle. Så, i 1967, grunnla Leon Ashley sitt eget plateselskap, Ashley Records. Samme år spilte han inn en sang som han hadde skrevet sammen med sin hustru, Margie Singleton: «Laura (What's He Got That I Ain't Got)». Den ble utgitt på singlen Ashley 2003 i juni 1967 og ble en nummer én-hit på Billboard Hot Country Singles-listen i slutten av september. B-siden var «With the Help of the Wine».

Intrige

Sangen blir fortalt fra perspektivet til Lauras ektemann og skildrer en konfrontasjon som de to har med hensyn til et ekteskap som merkbart går i oppløsning.
I første vers lar ektemannen Laura berøre, holde og kjærtegne forskjellige deler av kroppen hans, slik som lepper, ører, hår og hender. Senere minner han henne på de forskjellige tingene han gjorde for henne og gav henne i deres ekteskap, slik som å bygge et hjem og kjøpe fancy varer, som satinputer, kjoler og tepper. Han krever også at hun leser navnetrekkene deres på sjekkene, som har plass i håndvesken hennes.
I hvert refreng røper han for Laura at han vet at hun hadde en utenomekteskapelig affære med en annen mann. Ektemannen krever å få vite «hva han har, som ikke jeg har» og klager over det faktum at det «må være noe jeg ble født uten».
Rett før hvert refreng advarer han om at han har blitt sint og sinnssyk, som et resultat av denne affæren, og at han ikke vet hvorfor hun har vendt seg mot en annen mann. I første vers advarer han om at «du tok en fryktelig sjanse med å være med en annen mann».
Advarselen før andre refreng ble merkbart mørkere, og han advarer mot vold med ordene: «Og hvis det er tid før jeg trekker i denne avtrekkeren». Det er ikke kjent eller angitt hvor løpet er rettet: enten mot ham selv, som vurdert selvmord, eller mot Laura, som en direkte følge av hennes utroskop.

Norsk versjon

Lasse Hovd har skrevet en norsk tekst. På norsk bærer den tittelen «Line (Hva er det han har, og ikke jeg)».
Arnatunnelen

Alternativer

Kommunedelplanen omfatter 4 hovedalternativer som alle omfatter toløps tunneler mellom Bergen og Indre Arna. Løsningene medfører tunnellengder på 8-9 km.
Alternativ Na går fra Fløyfjelltunnelen til ekst. rundkjøring i Indre Arna. Alternativ Nb går fra Nygårdstangen til Indre Arna. Alternativ Sa går fra Kronstad til Espeland i Arna og i daglinje fram til ekst. rundkjøring i Indre Arna. Alternativ Sb går fra Mindetunnelen til Espeland og til ekstisterende rundkjøring i Indre Arna.

Statens vegvesen

I juli 2011 konkluderte Vegvesenet med at Arnatunnelen ikke er noen god løsning. Vegvesenet slo fast at en Arnatunnelen til Nygårdstangen eller Minde samlet sett ikke ville bidra til å avlaste Bergen sentrum for trafikk. I stedet anbefalte de å gå videre med Ringvei Øst.

Aksjeselskap

I 2009 har Bergen kommune bestemt seg for å danne et aksjeselskap som skal gjøre at Arnatunnelen skal bli bygget så fort som mulig.
Gymnastikk under Panamerikanske leker 2015

Gymnastikk under Panamerikanske leker 2015. Gymnastikk var en av sportene under de Panamerikanske leker 2015 i Toronto i Canada som ble avviklet 11. til 20. juli 2015. Det ble konkurrert i 14 turnøvelser, hvorav åtte øvelser for menn og seks for kvinner, samt åtte øvelser i rytmisk gymnastikk for kvinner og en øvelse for hvert kjønn i trampoline. 24 nasjoner var representert med tilsammen 176 utøvere.
Ron Wood

Med The Rolling Stones

Se The Rolling Stones' plateutgivelser fra 1976 og fremover (fra og med Black And Blue).
Xavier Carrión

Karriere

Carrión deltok ved Ungdoms-VM i friidrett 2007 i Ostrava, der han ble slått ut i semifinalen på 400 meter hekk (84 cm). Tiden hans her ble 55,43. Tre år senere deltok han ved Junior-VM i friidrett 2007 i Moncton, der han gikk videre til semifinalen, men tiden hans på 52,33  holdt ikke til en plass i finalen. 
Ved VM i friidrett innendørs 2012 deltok han på det spanske laget som kom på femteplass 4 x 400 meter stafett. De andre løperne på det spanske laget var Mark Ujakpor, David Testa og Samuel García.
Forest Lawn Memorial-Parks & Mortuaries

Forest Lawn Memorial-Parks & Mortuaries er et amerikansk firma som eier og driver flere gravlunder og likhus i Los Angeles County, Orange County og Riverside County i Sør-California. Firmaet ble startet av en gruppe forretningsfolk fra San Francisco i 1906. Dr. Hubert Eaton overtok driften i 1917, og regnes som stifteren av Forest Lawn for hans innovative ideer. Den første gravlunden var i Tropico, som senere ble en del av Glendale. Områdene er offisielt kjent som «minnesparker». Parkene er spesielt kjent for det store antallet kjente personer som er gravlagt der, spesielt i gravlundene i Glendale og Hollywood Hills. Eaton opprettet det første begravelsesbyrået på selve gravlunden etter en lang kamp mot etablerte begravelsesbyråer, som ikke likte hans kombinasjon av virksomhetene. Han forble daglig leder frem til sin død i 1966. Da ble driften overtatt av nevøen hans, Frederick Llewellyn.
Hochschule für Musik und Theater Leipzig

Hochschule für Musik und Theater «Felix Mendelssohn Bartholdy» Leipzig (forkortet HMT Leipzig) er en statlig høgskole i Leipzig. Den ble grunnlagt i 1843 av pianisten, komponisten og kapellmester ved Gewandhausorkesteret, Felix Mendelssohn Bartholdy under navnet Conservatorium der Musik, og er den eldste musikkhøgskolen i Tyskland. Den utviklet seg raskt til å bli en av de mest velrenommerte i Europa.
Customer Premises Equipment

Customer Premises Equipment forkortet CPE  betyr Utstyr i kundens lokaliteter, og betegner en abonnent-enhet (boks) i et datamaskin-nettverk, et telefon-nettverk, hustelefonsentral eller terminal for fiberoptisk kabel.
Disse enhetene, som juridisk eies av sluttbrukeren eller kunden, er som regel en koplingsboks til en telefon eller datanettverk (internett eller LAN). telefoner, faks-maskiner eller modemer.
Lasermannen (film)

Handling

Billy (Kim Milford) er en ung mann som lever i en småby i California og som blir trakassert både av politi og jevnaldrende. En dag finner han et laservåpen og en «kraftpakke»  som to fremmede vesener har mistet under en kamp mot fiender. Billy oppdager raskt hvilken makt laservåpenet gir ham, men han vet ikke at kraftpakken etterhvert vil påvirke hans personlighet. Ved hjelp av våpenet startet han en voldsom kamp mot sine tidligere plageånder, men blir samtidig forvandlet til et uhyre som er helt besatt av ødeleggelseslyst. Det hele leder til et klimaks når de to romvesenene returnerer til jorden for å hente tilbake våpenet.

Om filmen

Lasermannen er en lavbudsjettfilm med et klart B-preg som fikk en renessanse midt på 1990-tallet da den ble stemplet som en såkalt «MST3K-film» (Mystery Science Theater 3000). Dvs. sciencefictionfilmer som blir stemplet er ufrivillig komiske og som derfor får en egen severdighet. I 1996 ble den vist på den am. fjernsynskanalen Comedy Central som en del av den «filmhånende» Tv-serien Mystery Science Theater 3000. Programmet gjorde blant annet et nummer ut av at filmkritikeren Leonard Maltin i sin tid hadde gitt filmen høyere karakter enn flere kjente filmsuksesser. Den har siden 90-tallet blitt regnet som en kultfilm.
En nyinnspilling med tittelen Deadly Weapon, kom 1989.

I Norge

Filmen ble utgitt på VHS i 1983-84 av Videoklubben Månedens Film under tittelen Lasermannen.
Chelsea (New York)

Chelsea er et strøk på vestsiden av Manhattan, New York. Området ligger sør for Hell's Kitchen og Garment District, og nord for Greenwich Village.
Chelsea var senter for den amerikanske filmindustrien i årene før første verdenskrig. I dag er området også senter for New Yorks kommersielle kunstscene, etter at mesteparten av byens viktigste gallerier flyttet til Chelsea fra SoHo i løpet av 1990-årene.
VM i bandy 2012

Bandy-VM for herrer 2012 var det 32. mesterskapet i Bandy-VM og ble arrangert i Almaty i Kasakhstan i perioden 29. januar til 5. februar 2012. Dette var første gang Kasakhstan arrangerte VM i bandy. Sverige vant mesterskapet etter finaleseier 5-4 mot Russland.

Avvikling

Det deltok 14 nasjoner, noe som var rekord for Bandy-VM. Japan og Kirgisistan deltok for første gang. De deltakende lagene ble fordelt i en A-, en B- og en C-gruppe. Kampene i A-gruppen ble spilt på Medeo-banen, mens kampene i B- og C- gruppen foregikk på Almaty Central Stadium. Vinneren i C-gruppen ble klar for neste VMs B-gruppe, vinneren av B-gruppen rykket opp til A-gruppen, mens siste laget i A-gruppen ble flyttet ned til B-gruppen i VM i 2013. Mongolia skulle egentlig deltatt i B-gruppen, men trakk seg fra turneringen og ble flyttet dermed ned i C-gruppen.
Di Xin

Di Xin (kinesisk: 帝辛, pinyin: Dì Xīn, død 1122 f.Kr.) var Shang-dynastiets siste konge. Han ble opprinnelig gitt navnet Zhòu, og dermed kalles han også gjerne Zhòu Xīn eller Zhòu Wáng. Han kunne også tiltales med "dynastinavnet" Shāng foran ethvert av hans øvrige navn, altså f.eks. som Shāng Zhòu. 
I Den store historikers nedtegnelser forteller den gamle historiker Sima Qian at Di Xin tidlig i livet la for dagen egenskaper som lagt overskred den alminnelige mann. Han var rask i hodet men også rask til å flamme opp i sinne. Han var lillebror til Wei Zi og Wei Zhong (begge barn ved farens konkubine), og far til Wu Geng og Lu Fu. Hans far, Di Yi, hadde to brødre: Ji Zi og Bi Gan. 
Di Xin utøkte Shang-territoriet i kamp mot stammefolkene som bodde rundt det, blant annet Yi Ren-stammen, også kjent som de østlige yi (dongyi).
Senere i livet ble han svært drikkfeldig, veltet seg i kvinner og umoralsk levnet, og forsømte å styre sitt rike på skikkelig vis.  Broren Wei Zi forsøkte å tale ham til rette, men ble avfeid. Verre gikk det med onkelen Bigan som også forsøkte å få Di Xin til å endre sitt liv. Di Xin beordret at hans hjerte ble skåret ut av ham så han kunne se hvordan en vismanns hjerte så ut. Da hans andre onkel Ji Zi hørte det, protesterte han overfor sin kongelige nevø. Han reddet livet ved å late som om han var gal, og ble bare kastet i fengsel. 
Da Zhou-folket seiret over Shang i krigen, satte kong Di Xin fyr på sitt palass og begikk selvmord.
Liangcheng

Liangcheng (kinesisk: 凉城县; pinyin: Liángchéng Xiàn) er et fylke i byprefekturet Ulaan Chab i den autonome region Indre Mongolia i Folkerepublikken Kina.
Befolkningen i fylket var på 237 806 innbyggere i 1999.
Daihai kullkraftverk ligger i fylket.
Emosjonell intelligens

Emosjonell intelligens (forkortet EI, EQ eller EIQ) er en psykologisk teori om evnen til å oppfatte og forstå egne og andres følelser og emosjoner, å skille mellom dem og bruke denne informasjonen i tenkning og handlinger.
Begrepet ble gjort kjent av psykologene Mayer og Salovey. Personlighetstester hvor EIQ forsøkes målt ved spørreskjema er blitt populært, særlig i rekrutteringsbransjen. Begrepet kritiseres av psykologer for å være bredt og upresist, og at nesten hvilke som helst mellommenneskelige ferdigheter kan inngå i begrepet. Ettersom EIQ-tester ofte baserer seg på egenrapportering, er det trivielt å gjette seg til hva en bør svare for å oppnå høy poengscore i EIQ-testing
Nusa Tenggara Barat

Nusa Tenggara Barat (= Vest-Nusa Tenggara) er ein provins i øystaten Indonesia. Den omfatter de store øyene Lombok og Sumbawa, samt noen mindre øyer. Provinsen har et flatemål på 19 709 km² og et folketall på omlag 4,5 millioner. Provinshovedstaden Mataram ligger på Lombok.
Av befolkningen er 80% muslimer, 16% hinduer og 4% er animister.
Hollow Man

Handling

Forskeren Sebastian Caine (Kevin Bacon) er et geni som oppfinner et usynlighetsserum og bruker seg selv som prøvekanin. Caine lykkes i å gjøre seg selv usynlig, men endrer etterhvert personlighet og ender opp som en livsfarlig drapsmann. Han blir forsøkt stoppet av de andre i det topphemmelige forskningsteamet, men de for erfare at det er vanskelig å få has på noen som er usynlig.
Stanley Donen

Biografi

Stanley Donen flyttet til New York mens han var i tenårene. Som sekstenåring medvirket han i Richard Rogers og Lorenz Harts teateroppsetning av Pal Joey, sammen med Gene Kelly. I 1943 fikk han jobb som koreograf på Metro-Goldwyn-Mayer, og samarbeidet på nytt med Gene Kelly i filmen Modellen (1944). Han debuterte i 1949 som regissør med filmen Ute på livet, den første musikalfilmen som gjorde filmopptak on location (utenfor studio og i naturlige omgivelser).
Han fikk i en Æres-Oscar i 1998.
Donen døde av et hjerteinfarkt i New York 21. februar 2019.
Mo og Jølster videregående skole

Mo og Jølster vidaregåande skule var en videregående skole i Sogn og Fjordane. I 2014 ble skolen lat ned under en omorganisering av de videregående skolene i fylket. Avdelingen på Jølster opphørte, mens avdelingen på Mo i Førde ble lagt under Øyrane vgs og det nye navnet Mo og Øyrane videregående skole.
Skolen var delt inn i to avdelinger, Vassenden i Jølster og Mo.
Pseudepixanthis

Utseende

Ganske små (ca. 10 millimeter) gullbasser farget i gult eller oransje og svart. P. stella har pronotum svart med gul eller oransje kant, dekkvingene gule eller oransje med to brede, svarte tverrbånd, området bak det bakerste båndet skitten-gult.

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Remixalbum

Et remixalbum er et musikkalbum som består for det meste av remixer eller nyinnspillinger av en musikers tidligere utgitte materiale.

Historie

En av de tidligste remixalbumene var 1971-tallets Aerial Pandemonium Ballet av Harry Nilsson, som var utgitt av Nilsson etter suksessen til "Everybody's Talkin" og The Point!, etter han besluttet at hans eldre materiale begynte å høres utdatert ut. En av de tidligste remixalbumene innenfor jazzmusikk hadde vært John Coltranes Infinity, som ble utgitt i 1972 og kan ha vært en av de tidligste posthumøse remixalbumene til en hvilken som helst artist i musikkbransjen, samt en av de tidligste remixalbumene som er registrert generelt.
Groeningemuseum

Groeningemuseum

Groeningemuseet er bymuseet i  Brugge i Belgia.
Museet har utstilt malerkunst fra seks århundrer i Flandern og Belgia, fra Jan van Eyck til Marcel Broodthaers. Museets mange mesterstykker omfatter bl.a. en stor samling tidlig flamsk malerkunst, omfattende samlinger fra renessanse og barokk, utvalgte kunstverk fra 17- og 18- og 1900-tallet
Protopselaphinae

Utseende

Små, avlange, lysbrune kortvinger. Antennene er tynne med en løs, tre-leddet klubbe. Hodet har en markert, bred snute og runde, utstående fasettøyne. Pronotum er ovalt med helt rundede sidekanter. Dekkvingene er forholdsvis lange, med parallelle sider og litt rundede bakkanter. Beina er spinkle.
Luigi Oreglia di Santo Stefano

Bakgrunn

Luigi Oreglia di Santo Stefano stammet fra baron-slekten av Santo Stefano.

Prest

Han studerte som seminarist i Torino og ble presteviet i 1851, og virket det meste av sin karrière i kuriens tjeneste.

Biskop

Han ble utnevnt til titulærerkebiskop av Damietta og konsekrert i 1866, og samme år ble han nuntius til Belgia. Fra 1868 var han nuntius til Portugal.

Kardinal

I 1873 ble han utnevnt til kardinalprest av S. Anastasia. Luigi Oreglia di Santo Stefano deltok på konklavet i 1874, og i 1876 ble han prefekt for Kongregasjonen for avlat og relikvier. I 1877 ble han utnevnt til abbed for SS. Vincenzo ed Anastasio alle tre Fontane. Mellom 27. mars 1882 og 15. mars 1883 var han camerlengo (kammerherre). 24. mars 1884 ble han forfremmet til kardinalbiskop av Palestrina, og 27. mars året etter ble han på nytt utnevnt til camerlengo. 
I 1889 fikk han bispedømmet Porto e Santa Rufina og ble visedekanus for kardinalskollegiet, og i 1896 ble han dekanus for kardinalskollegiet og fikk det titulære bispedømmet Ostia e Velletri. I 1897 ble han utnevnt til prefekt for Kongregasjonen for seremoniene. 
Da pave Leo XIII døde i 1903 ble kardinal Oreglia den eneste fremdeles levende kardinal elevert av pave Pius IX. Han var med dette den eneste elektor under konklavet i 1903 som hadde erfaring fra et pavevalg. Han var også lederen av den ultrakonservative kuriefraksjonen innen kardinalkollegiet som ønsket seg en fastere og mer ubøyelig pave enn pave Leo ble ansett å ha vært. Oreglia antas å ha spilt en viktig rolle ved valget av kardinal Giuseppe Sarto som Pius X. Det er også noen kirkehistorikere som tror at uten kardinal Oreglias innflytelse ville kardinal Sarto ha valgt å nekte å ta på seg paveembedet til tross for at han hadde fått 55 av 60 mulige stemmer.
På samme tid sies det at Oreglia også hadde protestert sterkt mot kardinal Jan Puzyna de Kosielskos fremleggelse av det sivilveto som keiser Franz Joseph av Østerrike hadde nedlagt mot kardinal Mariano Rampollas navn. Rampolla hadde vært pave Leos statssekretær. Oreglia skal også ha forbudt den valgmetode som er kjent som accessus i 1903-valget som valgte pave Pius X.
Oreglia beholdt sine embeder innen kardinalkollegiet helt til sin død i 1913 i en alder av 85 år.
Francisco Silva

Landslaget

Han ble tatt ut til Fotball-VM 2014 i Brasil .
Han ble tatt ut i Chiles tropp til FIFA Confederations Cup 2017 i Russland.
Eumolpini

Utseende

Små til middelsstore, nokså brede, mørke, gjerne metallisk fargede bladbiller. Dekkvingene er mye bredere enn pronotum. Noen slekter har antenner som er kraftig utvidete mot spissen.

Levevis

Både larvene og de voksne (imago) er planteetere.

Utbredelse

Gruppen er vidt utbredt i varme områder.
Når eplene modnes

Handling

Stykket handler om erotikk. Handlingen finner sted i et Hardanger, som er til forveksling lik Paradisets eplehage. Vesentlig eldre damer på et sommerpensjonat følger grådig med hva som skjer mellom pensjonatets to unge gjester. De vandrer omkring i skumringen mellom epletrærne.
Dennis Vareide

Media

Vareide var deltager i 2. sesong av reality-programmet Farmen kjendis, som gikk på TV 2, og ble valgt som førstekjempe fjerde uke, men tapte mot Stian Thorbjørnsen i øksekast.
Vareide gikk i oktober 2017 til søksmål for ærekrenkelser mot en annen youtuber. Saken gikk i Oslo tingrett i januar 2018 og måtte holdes i sal 250 på grunn av mange fremmøtte tilskuere. Saksøkte prosederte selv og mente det var fordi han ikke har råd til forsvarer. Vareides advokat var Jon Wessel-Aas. Oslo tingrett dømte saksøkte for ærekrenkelser til å betale oppreisning på 50 000 kroner i tillegg til saksomkostninger på 90 000 kroner. Retten vektla at det på ingen måte gjaldt andre juridiske regler for den typen videoer eller for Youtube eller andre sosiale medier generelt og at en ikke kunne komme unna å urettmessig beskylde noen for straffbare forhold under dekke av at det er satire.
I 2018 ledet Vareide NRKs 17. mai sending sammen med Haddy Njie
Vareide deltok våren 2019 i TV2-programmet Kjendis søker kjæreste.